खास अंदाज में बताई लव स्टोरी, बोलीं- नफरत के दौर में हमने प्यार पाया
Bollywood Actress Swara Bhaskar Wedding Card Goes Viral - एक्ट्रेस स्वरा भास्कर और सपा नेता फहद अहमद पूरे रीति-रिवाज के साथ एक बार फिर शादी करने जा रहे हैं। यही वजह है कि उन्होंने परिवारवालों और करीबियों के लिए वेडिंग कार्ड छपवाए हैं,
एक्ट्रेस स्वरा भास्कर और सपा नेता फहाद अहमद पूरे रीति-रिवाज के साथ एक बार फिर शादी करने जा रहे हैं। यही वजह है कि उन्होंने परिवार वालों और करीबियों के लिए वेडिंग कार्ड छपवाए हैं, जो कि बेहद सुर्खियों में है।
मीडिया रिपोर्ट्स के मुताबिक स्वरा होली के बाद अपनी नानी के घर पर फहाद के साथ सात फेरे लेंगी। फिलहाल दोनों की शादी की तैयारियां चल रही हैं।
स्वारा के वेडिंग कार्ड पर दिखे इंकलाब जिंदाबाद के नारे
स्वारा के रिसेप्शन पार्टी के कार्ड में कई रिबेलियस नारे देखे जा सकते हैं, जिनमें CAA-NRC के विरोध में सबसे चर्चित नारा ‘ ‘हम कागज नहीं दिखाएंगे’ स्लोगन ने सबका ध्यान अपनी तरफ खींचा है। इसके अलावा रिसेप्शन कार्ड पर- इंकलाब जिंदाबाद, फैज अहमद फैज की नज्म ‘हम देखेंगे’ और ‘हम सब एक हैं’ जैसे नारे लिखे हुए हैं। यही वजह है कि सोशल मीडिया पर स्वरा का वेडिंग कार्ड वायरल हो रहा है।
वेडिंग कार्ड पर स्वरा और फहाद की तस्वीर छपी है। दोनों खिड़की से घर के बाहर की तरफ देख रहे हैं, जहां कुछ लोग खड़े हैं। लोगों के हाथों में प्लेकार्ड हैं, जिन पर अलग-अलग तरह के स्लोगन लिखे हुए हैं।
वेडिंग कार्ड पर दिखी शाहरुख की DDLJ
पोस्टर में मुंबई का समुद्र और मरीन ड्राइव का किनारा नजर आ रहा है। पास में सिनेमाघर है, जिसमें शाहरुख खान की फिल्म DDLJ लगी हुई है। पास में एक फुट ओवर ब्रिज दिखाई दे रहा है, जिस पर महात्मा गांधी का पोस्टर लगा हुआ है। लोगों की भीड़ आंदोलन कर रही है।
वेडिंग कार्ड पर स्वरा ने लुटाया पति फहाद पर प्यार
रिबेलियस नारे और शाहरुख DDLJ के अलावा स्वरा ने शादी के कार्ड में अपनी लव स्टोरी भी साझा की है। इस कार्ड पर लिखा है- ‘कई बार हम किसी चीज को काफी समय तक ढूंढ़ते रहते हैं और बाद में हमें मालूम होता है कि वह तो आपके पास ही था। हम प्यार की तलाश रहे थे, लेकिन दोस्ती पहले मिल गई।
नफरत के समय हमने प्यार को पा लिया
‘यह सब एक विरोध प्रदर्शन के साथ शुरू हुआ और धीरे-धीरे आगे बढ़ता चला गया। उस अंधेरे में हमे एक रोशनी मिली और हमने एक-दूसरे को अलग नजरिए से देखा। नफरत के समय हमने प्यार को पा लिया।’ बता दें कि अभी तक स्वरा की शादी की तारीख का खुलासा नहीं हुआ है।’
स्वरा भास्कर ने सपा नेता फहाद से शादी की:दो हफ्ते पहले फोटो पोस्ट करके दी थी शादी करने की सलाह; अब सुनाई अपनी लव स्टोरी
फिल्म एक्ट्रेस स्वरा भास्कर ने शादी कर ली है। उन्होंने समाजवादी पार्टी की यूथ विंग समाजवादी युवजन सभा के महाराष्ट्र प्रदेश अध्यक्ष फहाद अहमद से कोर्ट मैरिज की है।
स्वरा की शादी 6 जनवरी को हुई थी, लेकिन इसका ऑफिशियल अनाउंसमेंट उन्होंने आज सोशल मीडिया पर किया। 2 मिनट 5 सेकेंड का वीडियो पोस्ट करके उन्होंने अपनी लव स्टोरी भी सुनाई। पूरी खबर पढे़ं
